Italialaisia kuohuttaa viimeisin ns. kunniamurha, jossa isä ja veli tappoivat italialaisen miehen kanssa naimisiin aikoneen pakistanilaisnaisen.

Kihlautuminen ja aikeet mennä naimisiin italialaisen miehen kanssa maksoivat 25-vuotiaalle pakistanilaiselle Sana Cheemalle hänen henkensä.

Cheema asui Pohjois-Italian Bresciassa, mutta oli käymässä perheensä luona Pakistanissa. Hän oli omaksunut länsimaiset tavat, vaatetuksen ja saanut myös Italian kansalaisuuden.

Cheema oli matkustanut Pakistaniin, kuten monta kertaa aiemminkin, mutta tällä kertaa hankkiakseen asiakirjoja naimisiin menoa varten. Hän ei kuitenkaan koskaan palannut Italiaan. Cheeman isä ja veli leikkasivat hänen kurkkunsa auki. Pakistanin viranomaisten mukaan heidät on pidätetty.

Mediatietojen mukaan Bresciassa tieto otettiin vastaan shokissa ja paikalliset muistelivat vastaava tapausta vuodelta 2006, jolloin sukulaiset tappoivat Hina Saleemin, koska hän tahtoi noudattaa länsimaista elämäntapaa.

Tapahtuneseen ehti ottaa kantaa myös maahanmuutokriittisen Pohjoisen Liitto -puolueen puheenjohtaja Matteo Salvini.

– Tyttöparka, isä ja veli leikkasivat kurkun auki vain siksi, että hän halusi olla vapaa. Mikä suru, mikä raivo. Italiassa ei ole tilaa kenellekään, joka tuo maahan tätä ”kulttuuria”, hän tviittasi.

Asiasta kertoivat kaikki Italian päälehdet – muun muassa La Repubblica – ja yleisradioyhtiö RAI.